2024

Die jaar 2024 was 'n skrikkeljaar wat volgens die Gregoriaanse kalender op 'n Maandag begin het. Dis was die 24ste jaar van die 21ste eeu n.C. In teenstelling met gewone jare het die jaar 366 dae en 'n 29 Februarie gehad.

 Gebeure 
 1 Januarie – België neem die voorsitterskap van die Europese Unie by Spanje oor.
 1 Januarie – Egipte, Ethiopië, Iran en die Verenigde Arabiese Emirate sluit by BRICS aan.
 14 Januarie – Nadat Margrethe II ten gunste van haar oudste seun abdikeer het, lê Frederik X die ampseed as nuwe koning van Denemarke af.
 4 Februarie – Ná die dood van die Namibiese president Hage Geingob word volgens die grondwet Nangolo Mbumba as sy opvolger ingesweer.
 25 Februarie – Aaron Bushnell, 'n 25-jarige dienspligtige van die Amerikaanse Lugmag, verbrand homself buite die Ambassade van Israel in Washington, D.C. in protes teen Israel se optrede in Gasa.
 7 Maart – In reaksie op die Russiese inval in Oekraïne sedert 2022 sluit Swede as 32ste lidland by die Noord-Atlantiese Verdragsorganisasie aan.
 22 Maart – 'n Gekoördineerde terroriste aanval in die Krokus Stadsaal—musieklokaal in Moskou eis die lewens van meer as 133 mense.
 13 April – Die Islamitiese Revolusionêre Wagkorps (IRGC) van Iran loods 'n missiel en hommeltuigaanval op Israel.
 9 Mei – Hemelvaartsdag.
 15 Mei – Die Slowaakse eerste minister Robert Fico word in 'n sluipmoordpoging in Handlová gewond.
 29 Mei – Die sewende algemene verkiesing in Suid-Afrika vind plaas.
 4–29 Junie – Die negende T20I-wêreldbeker word in die Verenigde State en Wes-Indië aangebied en deur Indië gewen.
 4 Junie – Die uitslag van die Indiese algemene verkiesing wat van 19 April tot 1 Junie in sewe fases gehou is om al die 543 lede van die Lok Sabha te verkies, word bekend gemaak.
 6–9 Junie – Verkiesings vir die Europese Parlement.
 1 Julie – Hongarye neem die voorsitterskap van die Europese Unie by België oor.
 2 Julie – Die Nederlandse Schoof-kabinet word saamgestel.
 4 Julie – Die Britse verkiesing vir die laerhuis word deur die Britse Arbeidersparty gewen.
 7 Julie – Presidentsverkiesing in Meksiko.
 13 Julie – Die voormalige Amerikaanse president Donald Trump word beseer in 'n sluipmoordpoging tydens 'n Republikeinse veldtogsaamtrek naby Butler, Pennsilvanië.
 19 Julie – 'n Foutiewe opdatering van sekuriteitsagteware deur CrowdStrike, 'n Amerikaanse kuberveiligheidsmaatskappy  het besighede en regerings regoor die wêreld is geraak in wat beskryf is as die grootste onderbreking in die geskiedenis van inligtingstegnologie tot op daardie stadium.
 25 Julie – Slag van Tinzaouaten vind plaas in Mali waartydens Toeareg-rebelle Russiese huursoldate die grootste verlies toedien sedert die 2021 Wagner-groep ontplooiing in die land.
 26 Julie – Die Olimpiese Somerspele 2024 begin in Parys, Frankryk.
 26 Julie – 'n Polisieklopjag op 'n plaas wat vermoedelik dien as 'n geheime militêre opleidingskamp in Witrivier,Mpumalanga lei tot die arrestasie van 95 Libiese burgers.
 6 Augustus – Die Oekraïense Weermag loods 'n inval in Rusland se Koersk-oblast as deel van die voortslepende Russies-Oekraïnse Oorlog.
 18 Augustus – Afsluiting van die Olimpiese Somerspele 2024.
 28 Augustus – 8 September – Die Paralimpiese Somerspele 2024 word gehou.
 10 September – Die Polaris Dawn private menslike ruimtevlugsending wat deur SpaceX bestuur word, word gelanseer in die Verenigde State.
 17 September – Etlike Hezbollah-lede gedood en beseer in Libanon en Sirië toe hul radioroepers ontplof het.
 1 Oktober – Iran loods 'n ballistiese missiel aanval op Israel.
 9 Oktober – 'n Algemene verkiesing word in Mosambiek gehou om die president, die 250 lede van die Vergadering van die Republiek en lede van die tien provinsiale vergaderings te verkies.
 20 Oktober – Nieu-Seeland wen die 9de T20I-vrouewêreldbeker.
 30 Oktober – 'n Algemene verkiesing word in Botswana gehou om die samestelling van die 13de Parlement van Botswana asook plaaslike rade regoor die land te bepaal.
 5 November – Presidentsverkiesing in die Verenigde State van Amerika.
 20 November – 'n Kunswerk genoem Comedian (uitgawe twee) deur die Italiaanse kunstenaar Maurizio Cattelan verkoop vir VSA $6.2 milljoen tydens 'n Sotheby veiling.
 21 November – Kunswerk A.I.God, 'n portret van die Engelse wiskundige  Alan Turing het die eerste kunswerk deur 'n humanoïde robot, Ai-Da geword wat op 'n veiling verkoop is, vir  $1,0 miljoen (R17,54 miljoen).
 3 Desember – Suid-Koreaanse president Yoon Suk-yeol kondig  krygswet af in Suid-Korea tydens 'n laataand-toespraak.
 25 Desember – Azerbaijan Airlines-vlug 8243 het naby Aqtau Internasionale Lughawe, Kasakstan, neergestort met 62 passasiers en 5 bemanningslede aan boord.
 29 Desember – Jeju Air-vlug 2216 bots teen 'n versperring in die Muan Internasionale Lughawe in Muan, Suid-Korea. Uit die 181 insittendes is bevestig dat 179 mense dood is terwyl 2 met beserings oorleef het.

 Sterftes 
 Januarie tot Maart 
 3 Januarie – Edwill van Aarde, Suid-Afrikaanse televisie-, radio-omroeper en sportkommentator (* 1938).
 4 Januarie – Glynis Johns, Suid-Afrikaanse aktrise (* 1923).
 7 Januarie – Franz Beckenbauer, Duitse sokkerspeler en bestuurder (* 1945).
 11 Januarie – Gonzalo Lira, Amerikaanse ondersoekende joernalis en oorlogskommentator. (* 1968).
 13 Januarie – Joyce Randolph, Amerikaanse aktrise (* 1924).
 30 Januarie – Chita Rivera, Amerikaanse aktrise (* 1933).
 2 Februarie – Don Murray, Amerikaanse akteur (* 1929).
 4 Februarie – Hage Geingob, Namibiese politikus en derde president van Namibië (* 1941).
 10 Februarie – Aletta Bezuidenhout, Suid-Afrikaanse aktrise (* 1949).
 11 Februarie – Kelvin Kiptum, Keniaanse langafstandhardloper (* 1999).
 16 Februarie – Aleksei Nawalni, Russiese regsgeleerde, politikus en finansiële aktivis (* 1976).
 17 Februarie – Mike Procter, Suid-Afrikaanse krieketkaptein en keurder (* 1946).
 1 Maart – Iris Apfel, Amerikaanse sakevrou, binnehuisversierder en mode-ikoon (* 1921).
 11 Maart – Eric Carmen, Amerikaanse sanger (* 1949).
 11 Maart – Paul Alexander, Amerikaanse verlamde polio-oorlewende, die laaste man wat in 'n ysterlong geleef het (* 1946).
 18 Maart – Hans Heese, Suid-Afrikaanse skrywer en genealoog (* 1945).
 21 Maart – Markus Jooste, Suid-Afrikaanse sakeman (* 1961).
 23 Maart – Maurizio Pollini, Italiaanse klassieke pianis (* 1942).
 30 Maart – Bart de Graaff, Nederlandse skrywer (* 1959).

 April tot Junie 
 1 April – Joe Flaherty, Amerikaanse akteur (* 1941).
 3 April – Vera Tschechowa, Duitse aktrise (* 1940).
 4 April – Hennie Maas, Suid-Afrikaanse radio-omroeper (* 1942).
 10 April – O.J. Simpson, Amerikaanse voetbalspeler, akteur en misdadiger (* 1947).
 20 April – Andrew Davis, Engelse dirigent (* 1944).
 23 April – Murunwa Makwarela, Suid-Afrikaanse politikus (* 1972).
 29 April – Dingaan Thobela Suid-Afrikaanse professionele bokser (* 1966).
 17 Mei – Sid Going, Nieu-Seelandse rugbyspeler (* 1943).
 21 Mei – James Selfe, Suid-Afrikaanse DA-politikus (* 1955).
 1 Junie – Ruth Maria Kubitschek, Duitse aktrise (* 1931).
 3 Junie – Brigitte Bierlein, 'n Oostenrykse juris en politikus (* 1949).
 7 Junie – "Bill" Anders, Apollo 8-ruimtevaarder (* 1933).
 12 Junie – Wjatsjeslaf Zoedof, Sowjetse ruimtevaarder (* 1942).
 16 Junie – Jan Breytenbach, Suid-Afrikaanse stigter van 32-Bataljon sowel as 44 Valskermbrigade (* 1932).
 20 Junie – Donald Sutherland, Kanadese akteur (* 1935).

 Julie tot September 
 7 Julie – Claude Ferragne, Kanadese Olimpiese atleet (* 1952).
 11 Julie – Shelley Duvall, Amerikaanse aktrise (* 1949).
 13 Julie – Shannen Doherty, Amerikaanse aktrise (* 1971).
 18 Julie – Bob Newhart, Amerikaanse akteur en skrywer (* 1929).
 20 Julie – Jan Groenewald, Suid-Afrikaans akteur, televisieredakteur en dramaturg (* 1946).
 22 Julie – John Mayall, Engelse blues- en rockmusikant, liedjieskrywer en vervaardiger (* 1933).
 25 Julie – Louis van Schoor, Suid-Afrikaanse  massamoordenaar (* 1950).
 31 Julie – Ismail Haniyeh, Palestynse politieke leier van Hamas, vermoor in Iran (* 1963).
 14 Augustus – Gena Rowlands, Amerikaanse aktrise en skryfster (* 1930).
 18 Augustus – Alain Delon, Franse akteur (* 1935).
 21 Augustus – William Smith, Suid-Afrikaanse wetenskap- en wiskunde-onderwyser, bekend op televisie (* 1939).
 23 Augustus – Abraham H. de Vries, Afrikaanse skrywer (* 1937).
 26 Augustus – Sven-Göran Eriksson, Sweedse sokkerafrigter (* 1948).
 27 Augustus – Anastasia de Vries, Afrikaanse joernalis, rubriekskrywer en lektor (* 1960).
 3 September – Georg Meiring, laaste hoof van die Suid-Afrikaanse Weermag en eerste hoof van die Suid-Afrikaanse Nasionale Weermag (* 1939).
 5 September – Sérgio Mendes, Brasiliaanse musikant (* 1941).
 9 September – James Earl Jones, Amerikaanse akteur (* 1931).
 13 September – Pravin Gordhan, Suid-Afrikaanse politikus en minister van finansies en openbare ondernemings (* 1949).
 20 September – Kathryn Crosby, Amerikaanse aktrise (* 1933).
 22 September – Koos van der Merwe, Suid-Afrikaanse politikus (* 1937).
 27 September – Hassan Nasrallah, Libanese geestelike en die sekretaris-generaal van Hezbollah (* 1960).
 28 September – Kris Kristofferson, Amerikaanse akteur en komponis (* 1936).

 Oktober tot Desember 
 1 Oktober – Frits Gaum, predikant van die Nederduitse Gereformeerde Kerk (* 1940).
 12 Oktober – Tito Mboweni, agtste Goewerneur van die Suid-Afrikaanse Reserwebank, ANC-minister van arbeid en finansies (* 1959).
 21 Oktober – Christine Boisson, Franse aktrise (* 1956).
 25 Oktober – Hans du Plessis, Afrikaanse skrywer en digter (* 1945).
 30 Oktober – Danie Odendaal, Suid-Afrikaanse skrywer, TV-vervaardiger en -regisseur (* 1947).
 2 November – Alan Rachins, Amerikaanse akteur, skrywer, en regisseur (* 1942).
 3 November – Quincy Jones, Amerikaanse plate- en TV-vervaardiger, dirigent en liedjieskrywer (* 1933).
 6 November – Tony Todd, Amerikaanse vervaardiger, en regisseur (* 1954).
 12 November – Bent Mejding, Deense akteur en regisseur (* 1937).
 24 November – Breyten Breytenbach, Suid-Afrikaanse digter, skrywer en skilder (* 1939).
 1 Desember – De Villiers Lamprecht, Suid-Afrikaanse atleet en die eerste Suid-Afrikaner wat 'n droommyl kon hardloop (* 1942).
 3 Desember – Jan Bloukaas, Suid-Afrikaanse musikant (* 1999).
 4 Desember – Brian Thompson, Amerikaanse sakeman en die hoof- uitvoerende beampte van UnitedHealthcare (* 1974).
 5 Desember – John Williams, Suid-Afrikaanse rugbyafrigter (* 1946).
 5 Desember – Christel Bodenstein, Duitse aktrise (* 1938).
 12 Desember – Annelie Botes, Afrikaanse roman-, kortverhaal- en rubriekskrywer († 1957).
 21 Desember – Michelle Botes, Suid-Afrikaanse aktrise (* 1962).
 21 Desember – Hannelore Hoger, Duitse aktrise (* 1942).
 23 Desember – Desi Bouterse, Surinaamse militêre leier en staatshoof (* 1945).
 26 Desember – Manmohan Singh, Indiese ekonoom en politikus, 13de Eerste Minister van Indië (* 1932).
 27 Desember – Olivia Hussey, Engelse aktrise (* 1951).
 29 Desember – Jimmy Carter, 39ste President van die Verenigde State (* 1924).
 29 Desember – Linda Lavin, Amerikaanse  regisseuse, en vervaardiger (* 1937).
 30 Desember – Sibusiso Bengu, Suid-Afrikaanse Minister van Onderwys in die kabinet van Nelson Mandela (* 1933).